{{Yliopisto
|nimi=Taiwanin kansallinen normaaliyliopisto
|alkuperäinen\_nimi=國立臺灣師範大學
|englanninkielinen\_nimi=National Taiwan Normal University
|kuva=台灣師範大學 Taiwan Normal University - panoramio.jpg
|kuvateksti=Pääkampus
|motto=誠正勤樸  
Sincerity, Justice, Diligence, and Simplicity
|kotisivu=
|perustettu=1922
|tyyppi=kansallinen yliopisto
|puheenjohtaja=Cheng-Chih Wu
|opiskelijoita=15 288
|henkilökunta=1 511
|maa=Taiwan
|kaupunki=Taiwan Taipei
|osoite=Heping donglu 1 duan 162, Daan, Taipei 106, [[Taiwan
}}

**Taiwanin kansallinen normaaliyliopisto** (kiin.: 國立臺灣師範大學; pinyin: *Guólì Táiwān Shīfàn Dàxué*, lyh. **NTNU**) on taiwanilainen yliopisto, jonka yhteydessä toimii myös normaalikoulu. Vuonna 2021 yliopisto tuli sijalle 331. QS maailman yliopistojen vertailuissa, 601.–800. Times-lehden yliopistovertailussa*selvennä* sekä 900.–1000. Academic Ranking of World Universities eli ns. Shanghai-vertailussa vuonna 2020.

Historia
--------

Yliopisto on perustettu vuonna 1922, jolloin Taiwan oli Japanin hallinnassa. Saaren silloinen japanilainen kuvernööri antoi suostumuksen perustaa **Taihoku-opiston** (*Taihoku* oli Taipein japaninkielinen nimi vuoteen 1945 saakka). Yliopiston ensisijainen tavoite on ollut kouluttaa opettajia lukioihin. Vuonna 1946 tästä tuli yliopiston pääsääntöinen tehtävä. Yliopiston toiminta oli kuitenkin melko rajoittunutta ja se toimi enemmänkin opettajaseminaariin verrattavana oppilaitoksena.

Vuonna 1967 opettajien pätevyysvaatimuksia yhtenäistettiin valtion toimesta. Samalla erotettiin toisistaan kaupunkien ja piirikuntien hallinto. NTNU sai tässä yhteydessä luvan, jonka nojalla siitä tuli kansallinen yliopisto ja sinne perustettiin neljä yliopiston alaista tiedekuntaa.

Taiwanin demokratisoitumisen yhteydessä 1990-luvulla NTNU alkoi muistuttaa yhä enemmän yliopistoa ja alkoi toimia yleisluontoisempana yliopistona. Tähän vaikutti mm. vuonna 1994 laki opettajankoulutuksesta. NTNU on siitä lähtien laajentanut tarjontaansa merkittävästi, mutta se tunnetaan edelleen juuri opettajankoulutuksesta ja sen korkeasta laadusta.

Yliopisto nykyisin
------------------

Yliopistolla opiskelee hieman yli 15 000 perustutkinto-opiskeljaa ja henkilökuntaan kuuluu hieman yli 1 500 henkilöä. Vaihto-opiskelijoita otetaan vastaan vuodessa noin 1 700 yhteensä 70 eri maasta.

Kampuksia on yhteensä kolme: pääkampus ja Gongguanin kampus sijaitsevat Taipeissa ja Linkuo Uuden-Taipein puolella.

### Tiedekunnat

Tällä hetkellä yliopisto koostuu yhteensä yhdeksästä tiedekunnasta. Tiedekuntien alaisuudessa toimii erillisiä opistoja. Ne ovat:

* Pedagoginen tiedekunta
* Humanistinen tiedekunta
* Luonnontieteellinen tiedekunta
* Taiteen tiedekunta
* Tekniikan tiedekunta
* Liikuntatieteellinen tiedekunta
* Yhteiskuntatieteellinen ja kansainvälisten opintojen tiedekunta
* Musiikin tiedekunta
* Hallintotieteellinen tiedekunta

Tiedekuntien lisäksi yliopistossa toimii useita keskuksia, jotka keskittyvät johonkin tiettyyn yksittäiseen aiheeseen. Näitä ovat mm. ranskan kielen keskus, mandariinikiinan opetuskeskus, robotiikan keskus sekä kulttuurin ja luovan teollisuuden keskus. 

Mandariinikiinan opetuskeskus on erityisen kuuluisa. Se on perustettu vuonna 1956. Keskus järjestää opetusta niin paikan päällä kuin etäopintoinakin. Lisäksi se tarjoaa myös mahdollisuuden itsenäiseen verkko-opiskeluun.

### Normaalikoulu

Yliopiston yhteydessä toimiva normaalikoulu, Affiliated Senior High School of National Taiwan Normal University (lyh. HSNU), on perustettu virallisesti vuonna 1937 ja oppilaat edustavat Taiwan parasta 3 % oppilasaineksesta. Oppilaskunnan toiminta on aktiivista ja koostuu yli 50 erilaisesta kerhosta tai yhdistyksestä.

### Kampuselämä

Kampuksien alueella on mahdollista asua opiskelijoiden asuntoloissa. Ne on jaettu sukupuolten mukaan. Sekä opiskelijoilla että henkilökunnalla on myös mahdollista käyttää yliopiston tarjoamia psykologin palveluita.

Lähteet
-------

1. ↑  National Taiwan Normal University *Top Universities*. Viitattu 9.11.2021. (englanniksi)
2. ↑  National Taiwan Normal University *Times Higher Education (THE)*.  19.10.2021. Viitattu 9.11.2021. (englanniksi)
3. ↑  ShanghaiRanking's Academic Ranking of World Universities *www.shanghairanking.com*. Viitattu 9.11.2021.
4. 1 2 3  NTNU-History *en.ntnu.edu.tw*. Viitattu 9.11.2021.
5. ↑  Study in Taiwan *www.studyintaiwan.org*. Viitattu 9.11.2021. (kiinaksi)
6. ↑  NTNU-Academics *en.ntnu.edu.tw*. Viitattu 9.11.2021.
7. ↑  Taiwan Mandarin Educational Resources Center *ogme.edu.tw*.  2021.  Arkistoitu 17.4.2021. Viitattu 9.11.2021. (englanniksi)
8. ↑  About us *MTC Online*.  2021. Viitattu 9.11.2021.
9. ↑  Introduction  2021. Affiliated Senior High School of National Taiwan Normal University. Viitattu 9.11.2021. (englanniksi)
10. ↑  NTNU-Campus Life *en.ntnu.edu.tw*. Viitattu 9.11.2021.